Hei!                                                                                                                                                                                                                                 Froland 26.02.24

Velforeningen på Bøylestad og Bøylefoss (Driftsstyret) viser til innsigelsessak "Kommuneplan for Froland kommune - Arealdel - 2021-2033". Vi ønsker å orientere Kommunal- og distriktsdepartementet om følgende vedtak fra NVE datert 09.02.24 (se vedlegg):

"Norges vassdrags- og energidirektorat (NVE) har gitt Glitre Nett AS tillatelse til å bygge to nye ca. 10,8 km lange 132 kV ledninger fra nye Bøylestad koblingsstasjon i Froland kommune via en ny transformatorstasjon i Longum Nord næringsområde i Arendal og videre til Morrow Industrialization Center AS sitt næringsområde. De har samtidig gitt Morrow Industrialization Center AS tillatelse til å bygge Morrow transformatorstasjon. Konsesjonsdokumentet og tiltaket er tilgjengelig på NVEs nettsider [www.nve.no/8696/A](http://www.nve.no/8696/A).

Bakgrunnen for vedtaket er behovet for å sikre forsyning til nytt forbruk i området, blant annet fra Morrow Industrialization Center. Den konsesjonsgitte løsningen innebærer bygging av to parallelle masterekker og ledninger som skal bygges i trasé vest for Eikelandsknatten på Bøylestad i Froland. NVE har også gitt Glitre Nett tillatelse til å bygge nye Bøylestad koblingsstasjon, og å rive og bygge om fire ledninger mellom dagens Monehagen koblingsstasjon, Arendal transformatorstasjon og den nye koblingsstasjonen. På Longum Nord næringsområde i Arendal gir NVE konsesjon til å bygge en ny transformatorstasjon med utendørs koblingsanlegg. NVE gir også Morrow Industrialization Center AS tillatelse til å bygge Morrow transformatorstasjon for å forsyne Morrow batterifabrikk. Stasjonen skal bygges inne på det regulerte industriområdet.

Velforeningen på Bøylestad og Bøylefoss (Driftsstyret) mener at argumentet om at kraftkrevende industri, les: "Bøylestad Energipark", må ligge nær kraftknutepunktet faller bort med dette vedtaket. I stedet for å ødelegge 1800 dekar med flott natur og skog på Bøylestad i Froland står det allerede ferdig planerte områder klare i Arendal. Disse får nå tilført nok strøm til etablering av både batterifabrikk og annen kraftkrevende industri. Argumentet til "Bøylestad Energipark" om viktigheten av lokasjon nær kraftknutepunkt og viktigheten av "stikkontakten i veggen", gjelder ikke lenger. Kraftknutepunktet på Bøylestad blir nå utnyttet til grønn kraftkrevende industri i Arendal.

Mvh

Odd Egil Tjøstheim, leder,

Ragnar Bøylestad, nestleder

Kirsten Henningsen, sekretær

Solveig Bygdås, styremedlem

Nettside:

[Bøylestad og Bøylefoss - Driftsstyret for Bøylestad og Bøylefoss (boylestad-og-boylefoss.com)](https://www.boylestad-og-boylefoss.com/)